62024TJ0273_INF
A Törvényszék (első tanács) 2025. június 25‑i ítélete –Ezubov kontra Tanács
(T‑273/24. sz. ügy)
„Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – A tagállamok területére való belépésre vonatkozó korlátozás – Azon személyek, szervezetek és szervek jegyzéke, akikre, illetve amelyekre a pénzeszközök befagyasztása alkalmazandó, és akikre, illetve amelyekre a tagállamok területére való belépési korlátozások vonatkoznak – A felperes nevének a jegyzékeken való további szerepeltetése – A »vezető üzletember által előnyhöz jutó személy« fogalma – A 2014/145/KKBP határozat 2. cikke (1) bekezdésének g) pontja – Mérlegelési hiba”
1.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pontos, konkrét és egybevágó valószínűsítő körülmények csoportján alapuló jegyzékbe vétel – Hiány – Mérlegelési hiba
(Az Európai Unió Alapjogi Chartája, 47. cikk; a (KKBP) 2024/847 és a (KKBP) 2024/2456 határozattal módosított 2014/145/KKBP tanácsi határozat; 269/2014, 2024/849 és 2024/2455 tanácsi rendelet)
(lásd: 37–41., 52–58., 62., 63., 68–73. pont)
2.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Az előny fogalma – Bármilyen nem elhanyagolható előny – A Krím annektálása előtt nyújtott előny – Kizártság
(a (KKBP) 2023/1094 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 tanácsi rendelet, 3. cikk, (1) bekezdés, g) pont; 2023/1089 tanácsi rendelet)
(lásd: 45–49. pont)
Rendelkező rész
1)
A Törvényszék megsemmisíti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. március 12‑i (KKBP) 2024/847 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. március 12‑i (EU) 2024/849 tanácsi végrehajtási rendeletet az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. szeptember 12‑i (KKBP) 2024/2456 tanácsi határozatot, valamint az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. szeptember 12‑i (EU) 2024/2455 tanácsi végrehajtási rendeletet azon részében, amelyben Pavel Ezubov neve továbbra is szerepel azon személyek, szervezetek és szervek jegyzékében, akikre, illetve amelyekre e korlátozó intézkedések alkalmazandók.
2)
A Törvényszék az Európai Unió Tanácsát kötelezi a költségek viselésére.